એક સાંજે તે ઓફિસમાં દાખલ થઈ ત્યારે તેનો ચહેરો ઉદાસ હતો, તેણે ઓફિસમાં આવતા પહેલા દરવાજો નોક કર્યો, તે અંદર આવી ચુપચાપ ઉભી રહી, મહેશ દવેું હતું તે તે રોજ પ્રમાણે ચપળ-ચપળ બોલશે ફાઈલ ટેબલ ઉપર મુકશે પણ તેવુ કઈ થયુ નહીં, મહેશ દવેએ ઉપર જોયુ, તો મંજુરી ઉભી હતી, પણ તેની આંખમાં આંસુ હતા, દડદડ આંસુ પડી રહ્યા હતા.મહેશ દવે ઉભા થયા તેમણે તેને બન્ને ખભેથી પકડી ખુરશીમાં બેસાડી, ટેબલ ઉપર ઢાંકીને રાખેલો પાણીનો ગ્લાસ તેના હાથમાં મુકયા તેની બાજુની જ ખુરશીમાં બેસતા કહ્યુ મંજુરી શુ થયુ, કારણ મંજુરી રડી શકે તેવુ તેમણે કયારેય વિચાર્યુ જ ન્હોતુ. તે શાંત થઈ તેણે મહેશ દવેના હાથમાં એક કાગળ મુકયો, દવેએ તેને ઘડી ખોલી વાંચ્યો, તે સ્તબ્ધ થઈ ગયા તેમણે મંજુરી સામે જોયુ, તેણે કહ્યુ સર મારી ગઈકાલે સગાઈ થઈ છે. વિશાલ લંડનમાં રહે છે.